NaiveNeuron/SloPal huggingface dataset:
Puci, Róbert, poslanec NR SR (2017-12-08):
Ďakujem pekne. Vážený pán predsedajúci, pán minister, kolegyne, kolegovia, Výbor Národnej rady Slovenskej republiky pre hospodárske záležitosti ma určil za spravodajcu k vládnemu návrhu zákona o poskytovaní informácie o technickom predpise a o prekážkach voľného pohybu tovarov a zmene zákona č. 264/1999 Z. z. o technických požiadavkách na výrobky a o posudzovanie zhody a o zmene a doplnení niektorých zákonov v znení neskorších predpisov. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh zákona spĺňa náležitosti podľa rokovacieho poriadku a legislatívnych pravidiel tvorba zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada vo všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 26. januára 2018 a v gestorskom výbore do 29. januára 2018. Pán predsedajúci, otvorte, prosím, rozpravu.
Danko, Andrej, podpredseda NR SR (2024-05-10):
Pani poslankyňa Kleinert.
M. Číž, podpredseda NR SR: (2008-04-03):
(Hlasovanie.) Prítomných 133 poslancov, za návrh 132 poslancov, zdržal sa 1 poslanec. Tento návrh spravodajcu sme schválili. Sme teda v treťom čítaní o tomto návrhu zákona. Otváram rozpravu v rámci tretieho čítania. Pokiaľ nikto nechce predložiť príslušné návrhy, vyhlasujem rozpravu za skončenú. Pán spravodajca.
Hrnčiar, Andrej, podpredseda NR SR (2019-03-26):
Pán poslanec Heger.
Janiš, Stanislav, poslanec NR SR (2010-10-12):
Ďakujem za slovo. Pre nás, čo sme tu boli aj v minulom volebnom období, táto plamenná reč nie je ani prvá a určite ani nebude posledná v tomto volebnom období. Pán kolega Paška, radi by sme aj dane dolu, aj odvody dolu, veľmi radi. Ale čo musíme urobiť najskôr po vašej vláde, je tú stíhačku, to Slovensko, ktoré ste vy nasmerovali strmhlav dolu, to Slovensko, ktoré ste nasmerovali do katastrofy, vyrovnať a ustabilizovať. Vaše tzv. sociálne riešenia, vaše štvorročné vládnutie prinieslo Slovensku dvakrát deficit mínus 8 %. Ešte raz, mínus 8 % a sme v Grécku. Aký ste nechali stav verejných financií v tomto roku, akú dieru ste nechali v štátnom rozpočte? Naše podľa vás zlé riešenia vám dali prestretý stôl v roku 2006, štátnu kasu plnú. A vy ste statočne míňali, rozhadzovali a zadlžovali tých, nad ktorými dnes roníte krokodílie slzy a bijete sa za nich akože do pŕs. Tak toto je silná káva. Čo sa týka tej hypotéky a zadlžovania, pán Paška, hypotéku na bývanie, keď si zoberie rodina, áno, na bývanie áno, ale brať si pôžičku a zadlžovať sa na hýrenie, na toto si žiadna zodpovedná slovenská rodina žiadnu pôžičku nezoberie. A viete, pán Paška, chváliť sa rastom HDP, rastom, na ktorý si nekresťansky požičiate a zadlžíte budúce generácie, tak s týmto by som sa teda ja, s takýmto rastom, vôbec nechválil.
B. Bugár, podpredseda NR SR: (2002-07-04):
M. Aibeková, poslankyňa: Ďakujem pekne. Predovšetkým si myslím, že je neseriózne robiť tu volebnú kampaň OKS, pretože vystúpenie pána poslanca Tatára bolo iba o tom, o volebnej kampani OKS, ale vy ste, pán poslanec, nevstupovali do tohto parlamentu ako člen OKS, ale ako člen SDKÚ, vy ste sa podieľali tri roky, ste sa podieľali na tejto vláde, vy ste bolo koaličným poslancom a tiež máte na rováši alebo tiež ste zodpovedný za mnohé neriešené problémy v slovenskej ekonomike, v slovenskom zdravotníctve. Vy sa dnes kriticky vyjadrujete o mnohých veciach, napríklad o sociálnej problematike alebo o zdravotníctve, ale vy ste plne zodpovedný za tú situáciu, ktorá tu je. A nie HZDS, ale napríklad OECD vydalo správu o tom, aká je situácia na Slovensku a v tejto správe sa jasne hovorí, OECD považuje za najzávažnejší problém Slovenska vysokú nezamestnanosť a za jeden zo závažných problémov považuje problémy zdravotníctva. OECD hovorí, že kumulatívny dlh zdravotníctva dosiahol v roku 2001 1, 8 % celkového produktu, ktorý sa na Slovensku za rok vyrobí a ďalšie a ďalšie kritické výhrady, ktoré bolo pred pár týždňami vydané. Nie HZDS si vymýšľa tieto správy, čo sa týka korupcie, z ktorej obviňujeme predovšetkým, z neriešenia korupcie, predovšetkým predsedu vlády. Napríklad korupcia zdravotníctva, o tom sa vyjadruje okrem OECD aj Európska komisia a poukazuje na tieto problémy. Konal pán premiér razantne, keď sa odhalila veľká korupcia na ministerstve zdravotníctva? Nie, ani sa k tomu nevyjadroval! Dodnes tam sedí ten istý minister. (Zaznel zvuk časomiery.)
F. Devínsky, poslanec: (2003-11-06):
Prosím, pán predsedajúci, dajte hlasovať o pozmeňujúcich návrhoch č. 1, 3 až 5 pani poslankyne Muškovej.
Pčolinský, Peter, podpredseda NR SR (2023-02-01):
Ďakujem. Prosím spravodajcu z výboru pre obranu a bezpečnosť poslanca Marcela Mihalika, aby podal správu o výsledku prerokovania návrhu na výbore.
Paška, Pavol, predseda NR SR (2014-01-28):
(Hlasovanie.) 140 prítomných, nikto nebol za, 87 bolo proti, 52 sa zdržalo, 1 nehlasoval. Tento bod sme neschválili.
Bugár, Béla, podpredseda NR SR (2017-12-13):
Prezentujme sa a hlasujeme. (Hlasovanie.) Prítomných 142, za 46, proti 52, zdržalo sa 44. Prvý návrh pána poslanca sme neschválili.
J. Vaľová, poslankyňa: (2006-10-18):
V   súlade  s §   73    zákona  Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov podávam v prvom čítaní spravodajskú správu o predmetnom návrhu zákona. Konštatujem, že uvedený návrh zákona spĺňa z formálnoprávnej stránky všetky náležitosti uvedené v § 67 a v § 68 zákona č. 350/1996 Z. z., ako i náležitosti určené v legislatívnych pravidlách. Z toho vyplýva, že návrh zákona obsahuje paragrafové znenie a dôvodovú správu. Cieľom návrhu zákona je upraviť sociálnu pomoc poskytovanú cudzincom v súlade s medzinárodnými zmluvami a inými medzinárodnými dokumentmi a vnútroštátnou legislatívou. Návrh zákona je v súlade s Ústavou Slovenskej republiky a medzinárodnými zmluvami, ktorými je Slovenská republika viazaná. Dámy a páni, s ohľadom na oprávnenia, ktoré pre mňa ako spravodajkyňu vyplývajú z § 73 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúčam, aby sa Národná rada Slovenskej republiky uzniesla v zmysle § 73 ods. 3 písm. c) zákona č. 350/1996 Z. z. na tom, že po rozprave odporučí uvedený návrh zákona prerokovať v druhom čítaní. Súčasne odporúčam v zmysle § 74 ods. 1 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov v súlade s rozhodnutím predsedu Národnej rady Slovenskej republiky č. 88 z 2. októbra 2006 prideliť návrh zákona (tlač 101) na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu a Výboru Národnej rady Slovenskej republiky pre sociálne veci a bývanie. Za gestorský výbor navrhujem v súlade s citovaným rozhodnutím predsedu Národnej rady Slovenskej republiky Výbor Národnej rady Slovenskej republiky pre sociálne veci a bývanie. Súčasne navrhujem, aby výbory, ktorým bol určený návrh pridelený ho prerokovali v lehote do 29. novembra 2006 a gestorský výbor v lehote do 30. novembra 2006. Ďakujem, pán predsedajúci, skončila som, prosím, otvorte rozpravu.
Bugár, Béla, podpredseda NR SR (2019-05-10):
Pán poslanec Heger, môžte reagovať.
Glváč, Martin, podpredseda NR SR (2016-10-11):
Pani poslankyňa Verešová.
Brocka, Július, poslanec NR SR (2010-12-10):
Teraz budeme hlasovať o bode č. 5 so stanoviskom gestorského výboru schváliť.
P. Hrušovský, predseda NR SR: (2005-09-22):
K. Ondriaš, poslanec: Vážený pán predseda, dámy a páni, mám poznámku k návrhu zákona o odškodnení obetí okupácie Československa v roku 1968, je to tlač 1260. Ja oceňujem zmysel pána poslanca Kaliňáka pre čestnosť a spravodlivosť, ktorú vyjadril  predložením zákona o odškodnení obetí okupácie Československa v roku 1968. Predpokladám, že pán poslanec Kaliňák bude mať rovnako zmysel pre čestnosť a spravodlivosť a predloží, alebo sa zúčastní s nami na vypracúvaní zákona o odškodnení občanov Slovenska, ktorí boli poškodení po roku 1989 inváziou zahraničných poradcov, zahraničných monopolov a zahraničných médií na Slovensku. Výsledkom tejto invázie je, že za posledných 16 rokov bolo na Slovensku zavraždených navyše 784 našich spoluobčanov. Stratilo sa navyše 1 750 ľudí. A len za posledných šesť rokov na Slovensku zomrelo na ulici v dôsledku zlej sociálnej situácie o 477 ľudí viac ako za rovnaké obdobie socializmu. Keď to spočítam, tak invázia zo Západu po roku 1989 nás stála 100-krát viac nevinných ľudských obetí ako okupácia Československa v roku 1968. V dôvodovej správe k návrhu zákona sa píše, citujem: „V polovici septembra 1968 boli priame škody spôsobené intervenciou na Slovensku odhadnuté na 314 mil. Kčs.“ Koniec citácie. Keď tieto škody porovnám so škodami  posledných 15 rokov, ktoré spôsobila intervencia zahraničných poradcov, zahraničných monopolov a zahraničných médií po roku 1989, tak mi vychádzajú nasledovné čísla, je to v stálych cenách roku 2004: - straty v poľnohospodárstve 600 mld. korún, - v stavebníctve 1 000 mld. korún, - v priemysle 3 800 mld. korún. Len tieto priame škody sú 2 500-krát vyššie ako škody spôsobené vojenskou intervenciou v roku 1968. Z uvedených faktov vyplýva, že vojenská intervencia v roku 1968 čo do počtu obetí a finančných škôd bola relatívne bezvýznamná k zahraničnej intervencii po roku 1989. Preto vyzývam pána poslanca Kaliňáka, aby sme spoločne riešili problém odškodnenia obetí zahraničných invázií na Slovensku komplexne. Ja verím, že zmysel pána poslanca Kaliňáka pre čestnosť a spravodlivosť túto moju iniciatívu podporí. Preto podľa rokovacieho poriadku Národnej rady Slovenskej republiky § 73 ods. 3 písm. a) navrhujem, aby sa Národná rada Slovenskej republiky uzniesla, že vráti návrh zákona jeho navrhovateľovi na dopracovanie v zmysle textu, ktorý som predniesol. Tak nech nám múdri a čestní ľudia pomáhajú!
Kollár Boris, predseda NR SR (2020-06-04):
Keďže v skrátenom..., keďže sme v skrátenom legislatívnom konaní, sa nepoužijú obmedzenia na postúpenie návrhu zákona do tretieho čítania pristúpime k tretiemu čítaniu a otváram rozpravu v rámci tohto čítania. Hlási sa niekto do rozpravy? Ak nie vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Ľ. Vážny, minister dopravy, pôšt a telekomunikácií SR: (2008-09-18):
Vládnym návrhom zákona sa menia a dopĺňajú ďalšie ustanovenia, ktorých zmenu si vyžiadala aplikačná prax. Vládny návrh zákona je v súlade s Ústavou Slovenskej republiky, s platným právnym poriadkom Slovenskej republiky ako aj s medzinárodnými zmluvami, ktorými je Slovenská republika viazaná. Vládny návrh zákona bol dňa 2. septembra 2008 prerokovaný vo výboroch Národnej rady Slovenskej republiky a predkladá sa bez rozporov. Vážená pani podpredsedníčka Národnej rady Slovenskej republiky, vážené panie poslankyne, páni poslanci, dovoľujem si požiadať vás o podporu a schválenie tohto návrhu zákona. Ďakujem za pozornosť.
Valášek, Tomáš, poslanec NR SR (2020-03-20):
Sľubujem. (Potlesk.)
Záborská, Anna, poslankyňa NR SR (2020-09-29):
11. § 4 vrátane nadpisu znie: „§ 4 Suma príspevku pri narodení dieťaťa (1) Suma príspevku pri narodení dieťaťa je a) 829,86 eura, ak ide o dieťa narodené z prvého pôrodu až tretieho pôrodu, pričom na účely § 3 ods. 1 prvej vety suma prvej časti príspevku pri narodení dieťaťa je 400 eur a suma druhej časti príspevku pri narodení dieťaťa je 429,86 eur. b) 151,37 eura, ak ide o dieťa narodené zo štvrtého pôrodu a ďalšieho pôrodu, pričom na účely § 3 ods. 1 prvej vety suma prvej časti príspevku pri narodení dieťaťa je 100 eur a suma druhej časti príspevku...“ (ruch v sále) „pri narodení dieťaťa je 51,86 eur. (2) Ak sa súčasne narodili dve deti alebo sa súčasne narodilo viac detí, suma príspevku pri narodení dieťaťa podľa odseku...“ (Neutíchajúci ruch v sále a prerušenie vystúpenia predsedajúcim.)
Vitteková, Anna, poslankyňa NR SR (2015-11-13):
O prvom.
J. Počiatek, minister financií SR: (2006-12-06):
Pri zavedení zníženej sadzby dane je Slovenská republika viazaná Šiestou smernicou Rady v jej znení a dodatkoch, ktorá stanovuje spoločný systém dane z pridanej hodnoty v Európskej únii a podľa ktorej môžu členské štáty použiť jednu alebo dve znížené sadzby dane, ktoré nesmú byť nižšie ako 5 % pre kategórie tovarov a služieb špecifikovaných v prílohe H Šiestej smernice. V nadväznosti na zámer vlády, ktorým je zníženie cien niektorých tovarov z titulu ich preradenia zo zákonnej sadzby dane do zníženej sadzby dane, je v prvom kroku opodstatnené preradiť i tie tovary, ktorých preradenie bude mať priaznivý dopad na spotrebiteľa, t. j. znížením sadzby dane skutočne dôjde k zníženiu cien týchto tovarov na poslednom stupni daňového reťazca. Pozitívny dopad na konečného spotrebiteľa z hľadiska cenového sa znížením sadzby dane  dosiahne pri tovaroch s regulovanými cenami. Takýmito tovarmi sú lieky a zdravotnícke pomôcky. Zníženie cien z titulu zníženia sadzby dane pri liekoch a zdravotníckych pomôckach v konečnom dôsledku neovplyvní výrazne rozsah konečnej spotreby, pretože ide o tovar, pri ktorom konečná spotreba nezávisí priamo od cien, ale skôr od skutočnej potreby. Vzhľadom na skutočnosť, že ceny liekov sú regulované štátom, je možné očakávať pozitívny dopad na občana  a spotrebiteľa. Ďakujem.
Šimečka, Michal, podpredseda NR SR (2024-01-11):
Ďakujem pekne. Pani poslankyňa Plaváková.
Kamenický, Ladislav, minister financií SR (2023-12-08):
Ďakujem pekne. Vážený pán predseda Národnej rady, vážené pani poslankyne, vážení páni poslanci, na rokovanie Národnej rady predkladám vládny návrh zákona o dorovnávacej dani na zabezpečenie minimálnej úrovne zdanenia nadnárodných skupín podnikov a veľkých vnútroštátnych skupín. Zámerom návrhu zákona, ktorým sa sleduje zabezpečenie náležitosti transpozície a uplatnenia príslušných ustanovení smernice Európskej únie, je zabezpečiť minimálne zdanenie príjmov subjektov nachádzajúcich sa v Slovenskej republike, ktoré sú členmi nadnárodnej skupiny podnikov alebo veľkej vnútroštátnej skupiny. Návrh zákona sa vzťahuje na členov konsolidovanej skupiny podnikov s ročnými výnosmi aspoň 750 miliónov eur, ktoré dosiahli najmenej v dvoch zo štyroch účtovných období predchádzajúcich nadobudnutiu účinnosti tejto úpravy. V prípade, ak efektívne zdanenie príjmov členov skupiny v Slovenskej republike bude nižšia ako 15 %, tak sa do tejto výšky uplatní tzv. dorovnávacia daň. Zároveň sa vykonávajú súvisiace legislatívno-technické úpravy v daňovom poriadku. Vážené pani poslankyne, vážení páni poslanci, dovoľte mi požiadať vás o podporu a prijatie tohto návrhu vládneho zákona. Ďakujem pekne.
Čepček, Martin, poslanec NR SR (2021-06-24):
Vážené kolegyne, kolegovia, ja by som chcel k tomu zákona povedať, bavili sme sa tu dávno, už od začiatku o tom, že kde začína ľudský život, ľudský život začína počatím a je mi zvláštne hovoriť, že to, o čom sa tu my bavíme, nie je ľudský život. Ak sa pozrieme do sveta, tak vieme sami, že každý zo štátov, resp. aj štáty Ameriky majú inú legislatívu, čo sa týka ukončenia života pred narodením, a dokonca sú štáty, myslím, že štát New York má legislatívu, ktorá umožňuje usmrtiť dieťa aj v 9. mesiaci. To znamená, my sa tu bavíme síce o tom, že v 12. týždni, ale ten život začína počatím. To znamená, je úplne jedno, či ten život ukončíte na začiatku, alebo v 12., alebo v 16., alebo 24. týždni, stále je to ľudský život. To znamená, poďme sa baviť o tom racionálne. Ľudský život začína počatím, ľudské srdce bije od 16. dňa, má svoje DNA, má svoju krvnú skupinu, je to jedinečná ľudská bytosť. Asi toľko. Ja sa potom ešte vyjadrím v záverečnom slove. Ďakujem.
P. Paška, predseda NR SR: (2009-04-29):
(Hlasovanie.) 131 prítomných, 80 za, 13 proti, 38 sa zdržalo. Aj bod 20 sme schválili.
Poliačik, Martin, poslanec NR SR (2015-10-21):
Ďakujem veľmi pekne. Viete, pán premiér, pán minister školstva vždycky začne konať, až keď je na problém upozornený. Dám vám niekoľko príkladov. Keď sme prišli prvýkrát s kauzou IUVENTA, tak už len samotná informácia, že nemá byť predávaná IUVENTA, vtedy spôsobila veľmi ostrú diskusiu aj tu v parlamente, kde sa predtým minimálne dva roky rozprávalo o tom, ako z peňazí za IUVENTU sa dokáže zaplátať diera vo financiách štátu. A až potom prišlo vyhlásenie pána ministra školstva na základe medializácie a na základe tlaku verejnosti, že IUVENTA sa predávať nebude. Keď sme zvolali mimoriadnu schôdzu výboru ku zberu dát, pán minister tvrdil, že je všetko úplne v poriadku, a až potom prišiel s tým, že sa spravili chyby, až potom prišiel s ospravedlnením a až potom všetko zastavil a povedal, že pokuty, ktoré boli súčasťou tohto procesu, nebudú, ak nedôjde k vážnemu porušeniu pravidiel. Takisto pri MPC-čku v médiách ani nikde inde, odvtedy, čo kauza bola zverejnená, sa nedialo nič. Pán minister tvrdil v tom lajku na Facebooku, ktorý mu lajklo tam dvadsaťtri ľudí, že novinári sa pravidelne na to pýtajú, ale až do našej tlačovky sa v podstate nedialo nič a až teraz boli dvaja z tých ľudí, ktorých sme tam menovali, odvolaní. A ten jeden človek, ktorý odvolaný byť nemal, to tvrdíme stále, sa ešte stále nedočkal spravodlivosti voči svojej osobe. A čo sa týka tých peňazí, viete, mne to príde veľmi zábavné, že presne deň pred odvolávaním ministra školstva sa zrazu peniaze zjavia a akože prídu naspäť. A keď ste hovorili o tom, že sa vynárajú snahy na odvolanie vás, povedzte mi, koľko peňazí by prišlo naspäť, keby sme dali takúto žiadosť do parlamentu?
Paška, Pavol, predseda NR SR (2013-04-30):
Dobre. Pán poslanec, myslel som, že máte procedurálny návrh, takže keďže pán poslanec Galko vhupol do programu 18. schôdze, takže, dámy a páni, dávam možnosť, samozrejme, aby ste sa prihlásili všetci, ktorí máte návrh na doplnenie alebo zmenu programu. Pán podpredseda Figeľ.
Ďuriš Nicholsonová, Lucia, podpredsedníčka NR SR (2017-10-17):
Ďakujem pekne. Musím reagovať, musím reagovať nielen na pani poslankyňu Vaľovú, ale aj na panie poslankyne pred ňou, od pani poslankyne Sárközy až po pani poslankyňu Kuciaňovú. Ja som teda rada, že predkladáte také pozmeňujúce návrhy, lebo ešte aj to odôvodnenie je úplne, že od prvej čiarky až po poslednú bodku, presne odôvodnenie, ktoré mám aj ja v mojich pozmeňujúcich návrhoch. Takže vlastne ani nám nezostáva nič iné, ako to podporiť. Ale osobitne chcem zareagovať na pani poslankyňu Vaľovú. Pani poslankyňa, to ja by som si nikdy nebola pomyslela, že, že sem predstúpim a budem chváliť to, čo predkladáte. Viete, lebo ste nás dostali do takej situácie. Však vy viete presne, do akej situácie ste nás dostali, že aj keby sme veľmi nechceli zahlasovať za vaše pozmeňujúce návrhy a konkrétne za ten jeden, kde ste teda fakt, musím povedať, sa zachovali dôstojne a spomenuli ste aspoň moje meno, tak vám musím povedať, že určite to podporíme. Lebo neviem, či si spomínate, minulý týždeň som tu stála a predkladala som vlastnú novelu zákona o sociálnych službách, hovorila som o mojej babičke, hovorila som o tom, že my častokrát prijímame zákony, ktoré sú plné chýb proste, ktoré zlyhávajú v aplikačnej praxi. A častokrát nám to nedôjde a dôjde nám to až vtedy, keď sami máme takú životnú situáciu, že to vidíme úplne na vlastné oči, že čo my vlastne máme, aké hlúposti popísané v tých zákonoch. No a som vás žiadala teda, aby ste podporili to moje riešenie, aj o tej mojej novele budeme zajtra vlastne hlasovať, ale musím povedať, že SMER sa inšpiroval, bola to inšpiratívna moja novela, to môžem povedať, nie? Inšpirovali ste sa a pripravili riešenie, ktoré je právne čistejšie, by som povedala, a je to naozaj, ako keby akože fakt skratka k tomu, čo som aj ja chcela dosiahnuť tou mojou novelou zákona o sociálnych službách. Takže tým, toto som vlastne chcela povedať aj opozičnému spektru, že toto je určite vec, že nebudeme tých starých ľudí s tou artritídou a paralyzovaných po mŕtviciach ešte molestovať tým, aby sa vlastnoručne podpísali pod čestné vyhlásenie, že ich majetok neprevyšuje desaťtisíc, keď toho naozaj nie sú schopní. Takže som veľmi rada, že opozícia vás takto inšpiruje, a som veľmi rada, že ste to nakoniec predložili, a určite to podporíme. Ďakujem.
Blcháč, Ján, poslanec NR SR (2023-12-20):
Teraz budeme hlasovať o treťom pozmeňujúcom návrhu poslanca Matoviča. Prosím, pán predseda, dajte hlasovať.
P. Frešo, poslanec: (2008-01-21):
Tu by som znova poprosil o vysvetlenie zo strany SMER-u, či je toto skutočne klientelistické prostredie, ako vysvetlia tento výrok. Nech si to vyhľadajú v tej tlačovej agentúre a nech zaujmú k tomuto korektné stanovisko a nech odpovedia na to, čo za nominantov nominovali do Slovenského pozemkového fondu, do Správnej a Dozornej rady a ako si to máme my opoziční poslanci vo vzťahu k tým praktikám a k tým miliardám, ktoré ušli, vysvetliť. Ďakujem pekne.
Číž, Miroslav, podpredseda NR SR (2015-07-02):
Ďakujem pekne, pán guvernér. Teraz poprosím predsedu výboru pre financie a rozpočet, pána poslanca Daniela Duchoňa, aby informoval Národnú radu o výsledku prerokovania tohto návrhu vo výbore. Máte slovo, pán predseda.
Kollár, Boris, predseda NR SR (2022-06-23):
Prosím, prezentujme sa a hlasujme. (Hlasovanie.) Prítomných 134 poslancov, za 99, proti žiadny, zdržalo sa 35. Uvedený návrh sme schválili.
Martvoň, Anton, poslanec NR SR (2015-05-26):
Pani predsedajúca, poprosím o pokračovanie, je moje právo vystúpiť.
P. Hrušovský, predseda NR SR: (2005-06-21):
K. Fajnor, poslanec: Ďakujem pekne, pán predseda. Navrhujem doplnenie bodu programu. Navrhujem, aby Národná rada Slovenskej republiky prijala uznesenie, ktorým požiada vládu o predloženie zmlúv týkajúcich sa predaja podnikov, ktoré majú charakter prirodzeného monopolu. Návrh uznesenia znie: Národná rada SR žiada vládu predložiť zmluvy týkajúce sa predaja podnikov, ktoré majú charakter prirodzeného monopolu a sú uvedené v § 10 ods. 2 zákona č. 92/1991 Zb. o podmienkach prevodu majetku štátu na iné osoby. Ďakujem.
Paška, Pavol, predseda NR SR (2012-04-04):
Pán poslanec Fecko.
Kollár, Boris, predseda NR SR (2022-03-15):
S ďalšou faktickou pán poslanec Cmorej.
A. Belousovová, podpredsedníčka NR SR: (2007-02-01):
(Hlasovanie.) Bohužiaľ, tak isto ani pri tomto hlasovaní o procedurálnom návrhu pána poslanca nebola Národná rada uznášaniaschopná. Budeme hlasovať hneď, ako to bude možné. Ďalej pokračujeme faktickými poznámkami na vystúpenie pána poslanca Mikloša. Len tam bola ešte prihlásená pani poslankyňa Gabániová, nie? Vy ste boli v rade. Takže bude pokračovať faktickou poznámkou – pán poslanec Janiš. (Ruch v sále.) Pán poslanec Janiš, máte faktickú poznámku. Takže poprosím, zapnite pani poslankyňu Gabániovú. Mne sa tiež zdá, v tomto prípade vám dávam za pravdu, že ona nasledovala. (Hlas z pléna: Áno.) Pani poslankyňa Gabániová.
Paška, Pavol, predseda NR SR (2012-04-04):
Vážené kolegyne, vážení kolegovia, poprosím vás, budeme pokračovať po prestávke v rokovaní programu Národnej rady. Poprosím overovateľa, aby nás oboznámil s výsledkom tajnej voľby. Pán poslanec, nech sa páči.
Gaborčáková, Soňa, poslankyňa NR SR (2017-09-12):
Ďakujem za slovo. Ja chcem podporiť kolegyňu v tom, čo hovorila o deťoch, že je veľmi významné podchytiť rodinu do tých šesť rokov vrátane dieťaťa. A objavujú sa nám v našich sociálnych službách aj teda maloleté deti s ťažkým zdravotným postihnutím, tak je potrebné zohľadňovať aj pri personálnych štandardoch, aj pri finančnom ohodnotení sociálnych služieb, ktoré pracujú s deťmi, aby finančné prostriedky boli vzhľadom k tomu priratúvané viac, ako je to u dospelého, keďže naozaj tie metódy práce sú finančne náročnejšie. A tiež sa dotknem tej kvality, tak podľa štandardov kvality, ktoré budú platiť od 1. 1. 2018, bude postačovať 60 % kvality z tých troch procesov na to, aby poskytovateľ získal príspevok na sociálnu službu, čo teda určite nemotivuje poskytovať sociálnu službu kvalitne. Takže asi toľko. Ďakujem.
Osuský, Peter, poslanec NR SR (2015-05-26):
Ďakujem za slovo, pani predsedajúca. No nepochybne nebude problém pre kolegov, fundovaných právnikov rozcupovať tento návrh zákona na kusy, perie bude lietať. Na druhej strane je pravda, že o tom probléme všetci vieme. A tí právnici, ktorí to teraz roztrhajú na kusy, o tom vedia tiež, dokonca žijú v tom meste, ktoré opisuje kolega Hlina. Pritom je pozoruhodné, že sme teda za štvrťstoročie na nič neprišli, lebo už pred štvrťstoročím sa ten stav zmenil, prišla demokracia. Samozrejme, každý taký návrh má tri problémy, humanitu, ústavnosť a Rudolfa Vaského. To sú tri problémy, na ktoré narazí kolega Hlina. A k tomu len chcem povedať, že kedysi Jack London (literárna klasika) napísal krásnu poviedku o samosudcovi, ktorý ľudí pre potulku a podobné prečiny odsudzoval na tridsať dní väzenia. Odsudzoval ich paušálne. Na každého obvineného mal presne tridsať sekúnd. Za tridsať sekúnd si vypočul delikt, vyniesol rozsudok, menovaného odviedli a už stihli priviesť ďalšieho. Samozrejme, ľahko sa to hovorí, každopádne i vtedy, keď sa toto dialo a Jack London to zachytil, platila podľa mňa najlepšia ústava, akú kedy ľudská ruka a ľudská myseľ stvorila, Ústava Spojených štátov. Takže ku cti poslanca Hlinu musím povedať, že riešenia sú tu možné, ale narážajú minimálne na právnikov, plus na tie tri bolestivé body, ktoré som uviedol. Sú to humanita, ústavnosť a Rudolf Vaský.
Pellegrini, Peter, predseda NR SR (2015-09-18):
Ďakujem pekne, pán poslanec. Na vaše vystúpenie nie sú žiadne faktické poznámky. Takže vyhlasujem rozpravu za skončenú a prerušujem rokovanie o tomto bode programu. Pán minister ma požiadal o krátku technicko-hygienickú prestávku. Takže vyhlasujem krátku prestávku do príchodu pána ministra. Už je, už je tu. Takže budeme pokračovať druhým čítaním o vládnom návrhu zákona, ktorým sa mení a dopĺňa zákon č. 595/2003 o dani z príjmov v znení neskorších predpisov a ktorým sa menia a dopĺňajú niektoré zákony . Tlač máme č. 1581. Nech sa páči.
P. Hrušovský, predseda NR SR: (2003-11-06):
(Hlasovanie.) Prítomných je 127 poslancov, za 84, proti 3, zdržalo sa 38, nehlasovali 2. Návrh sme schválili. Prosím ďalší návrh. R. Hamerlik, poslanec: Ďakujem. Ako tretí v rozprave vystúpil pán poslanec Miklušičák, podal jeden pozmeňujúci návrh, takže budeme hlasovať o ňom. Dajte, prosím, o ňom hlasovať.
Ďuriš Nicholsonová, Lucia, podpredsedníčka NR SR (2017-12-07):
To je v poriadku, ale prerokúvame štátny rozpočet, tak by som vás veľmi pekne chcela poprosiť pre... (Reakcie z pléna.) Chcem poprosiť o kľud v rokovacej sále, hovorím na pána poslanca, zastavte mu časomieru, keď vás môžem poprosiť. Viacerí majú pocit, že nehovoríte k veci, tak by som iba chcela, aby ste jednou vetou vysvetlili, že k veci hovoríte, ak teda vy máte pocit, že to je k rozpočtu. Nech sa páči.
Senko, Ján, poslanec NR SR (2010-12-09):
Pán predseda, teraz pristúpime k pozmeňujúcim návrhom zo spoločnej správy, o ktorých budeme hlasovať osobitne. Sú dva pozmeňujúce návrhy. Dajte hlasovať o prvom z nich, s odporúčaním gestorského výboru schváliť.
Hrušovský, Pavol, podpredseda NR SR (2011-02-09):
Panie poslankyne, páni poslanci, aby sme dlho nezdržiavali, chcel by som vás poprosiť o porozumenie v ďalšom pokračovaní rokovania 12. schôdze, aby sme netradične odložili hlasovania, ktoré sme vždy zvykli urobiť o jednotlivých prerokovaných bodoch o 17.00 hodine na zajtra na 11.30 hodinu. Pokúšal som sa prijať (ruch v sále), kľud páni poslanci. Pán poslanec Kaliňák, do rokovacej sály je zakázané nosiť nápoje. Poprosím vás páni poslanci, ak nie je všeobecný súhlas, musíme o tomto ďalšom postupe rozhodnúť hlasovaním. Pán poslanec Fico a ešte ma poprosila pani poslankyňa, predsedníčka výboru Malíková. Pán poslanec a podpredseda, (smiech v sále.), hlboko sa ospravedlňujem, ale naozaj teraz, nemal som žiadny, pani kolegyňa Belousovová, zlý úmysel, mrzí ma to, ale ospravedlňujem sa. Pán podpredseda Fico.
D. Jarjabek, poslanec: (2008-04-03):
Zhruba pred dvomi, tromi rokmi som sa dozvedel, že my napríklad nemáme občianskoprávnu imunitu na výroky, ktoré hovoríme v parlamente. A mnoho z nás dostalo, poviem to veľmi ľudovo, výhražné listy od právnikov s návrhom na občianskoprávne konanie. A bolo to po výrokoch od kecpultu a bolo to aj po výrokoch odtiaľto. Čiže, právnici, máte skutočne zelenú, aby ste nám to objasnili, o akú imunitu vlastne v tomto parlamente ide, akú imunitu máme, či sme občianskoprávne chránení. Ja si pamätám na tú diskusiu, myslím, že to bol doktor Drgonec zhruba pred tromi rokmi, ktorý viedol potom jednu novelu, ktorá vlastne mala poslancov chrániť takýmto spôsobom. Nie celkom sa to opäť podarilo preto, lebo akonáhle bola táto jeho novela schválená, hneď vyšli ďalší právnici s jej spochybnením. Čiže ešte raz, ja sa veľmi teším na tú debatu preto, lebo konečne budem vedieť, akú imunitu vlastne poslanci v tomto parlamente majú. Ďakujem za pozornosť.
Vančo, Branislav, poslanec NR SR (2024-01-17):
Ďakujem za slovo, pán predsedajúci. Ďakujem aj poslancovi, pánovi poslancovi Matovičovi za jeho vystúpenie, ktorý spomínal aj beztrestnosť, a áno, toto je to kľúčové slovo a ultimátny cieľ, ktorý pre pár ľudí musí byť dosiahnutý za každú cenu, aj za cenu, že tisíce ďalších kriminálnikov ujdú spravodlivosti, aj za cenu, že Slovensko napríklad príde o eurofondy, pretože práve dnes Európsky parlament odsúdil skrátené legislatívne konanie, toto skrátené legislatívne konanie, ktoré tu prejednávame k Trestnému zákonom... k Trestnému zákonu a k zrušeniu Úradu špeciálnej prokuratúry, a to aj z dôvodov, že sú tu vážne obavy, že sa nebudú vyšetrovať podvody s eurofondami, preto aj zaznievajú varovania, že o tieto eurofondy Slovensko môže prísť. Ale ak Slovensko o eurofondy príde, nebudú vinní žiadni europoslanci ani opozícia, ale vládna koalícia, ktorá napriek týmto varovaniam neustúpila, ale presadila nasilu beztrestnosť pre svojich ľudí, a to v skrátenom legislatívnom konaní a na úkor tejto krajiny a ľudí, ktorí v nej žijú a ktorým mohli tieto peniaze z eurofondov pomôcť v budovaní projektov v regiónoch, mestách i na vidieku. Ešte je však čas to zastaviť. Vážení koaliční poslanci a poslankyne, máte to vo svojich vlastných rukách. Ďakujem.
Kollár, Boris, predseda NR SR (2022-11-08):
Prosím, prezentujme sa a hlasujeme. (Hlasovanie) Prítomných 144, za 137, 4 sa zdržali, 3 nehlasovali. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhov výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Sulík, Richard, predseda NR SR (2010-08-11):
Ďakujem vám. Chce sa vyjadriť v rozprave spravodajca? Nie. Prerušujem rokovanie o tomto bode programu. Nasleduje prvé čítanie o vládnom návrhu zákona, ktorým sa mení zákon č. 301/2005 Z. z. Trestný poriadok v znení neskorších predpisov a ktorým sa mení zákon Slovenskej národnej rady č. 372/1990 Zb. o priestupkoch v znení neskorších predpisov . Vládny návrh zákona má tlač 28. Návrh na jeho pridelenie na prerokovanie výborom je v rozhodnutí č. 16. Prosím, ministerku spravodlivosti Luciu Žitňanskú, aby vládny návrh zákona uviedla.
Miškov, Juraj, minister hospodárstva SR (2011-09-07):
Dobrý deň. Vážený pán predsedajúci, vážené panie poslankyne, vážení páni poslanci, návrhom zákona o obchodovaní s výrobkami obranného priemyslu ministerstvo hospodárstva zabezpečuje transpozíciu smernice Európskeho parlamentu a Rady 2009/43 Európskeho spoločenstva zo 6. mája 2009 o zjednodušení podmienok pre transfery výrobkov obranného priemyslu v rámci Spoločenstva. Predloženým návrhom zákona sa o. i. zavádzajú nové druhy povolení ako osvedčenie o certifikácii prijímateľa výrobkov obranného priemyslu, všeobecná transferová licencia, globálna transferová licencia a individuálna transferová licencia, dopĺňa sa sadzobník správnych poplatkov o nové položky zohľadňujúce náklady ministerstva hospodárstva v súvislosti s udeľovaním alebo vydávaním nových druhov povolení, upravujú sa kompetencie v oblasti obchodovania s vojenským materiálom, ktoré v súlade s novelou zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov prešli z Ministerstva obrany Slovenskej republiky na ministerstvo hospodárstva. Návrh zákona tiež reaguje na niektoré potreby aplikačnej praxe. V súvislosti s doplnením sadzobníka správnych poplatkov o nové položky bude mať návrh zákona pozitívny vplyv na štátny rozpočet. Na rozpočty obcí, vyšších územných celkov, na životné prostredie, na zamestnanosť, podnikateľské prostredie a na informatizáciu spoločnosti návrh zákona vplyv mať nebude. Vážený pán predsedajúci, vážené panie poslankyne, vážení páni poslanci, dovoľujem si vás požiadať o podporu predloženého návrhu zákona. Ďakujem.
Martvoň, Anton, poslanec NR SR (2015-05-06):
Ďakujem pekne. No, tak pokiaľ pre pána poslanca Hlinu sú nápadmi filmy typu Minority Report alebo nejaké rozprávky, tak sa nečudujem, že niektoré jeho vystúpenia sú ako z inej planéty. Pán Hlina, ja neviem, kto tu predtým rozprával z vašich bývalých kolegov, že žije z vesmírnej energie. Nebola to vaša kolegyňa pani Mezenská? Tak ako, ja chápem, že v OĽaNO, alebo vy ste mali, máte niektorých kolegov, ktorým záleží na tom vesmíre a tých mimozemšťanoch. Ale si vyprosím, aby ste mňa tu obviňovali s kolegom Brixim, že naše návrhy sú, že ideme tu pomaličky dávať niečo na ochranu mimozemšťanov. Jednoducho kazítka sú normálna téma. Vo Francúzsku je to už zakotvené, rieši to Európska únia. Len viete, to treba si pozrieť aj trošku iné ako váš webový profil alebo tam nejaké fiktívne stránky, ktoré tam mám z Číny. Ja chápem, že ťažko sa vám reaguje na toto, keďže vy ste zbohatli a hájite lacné výrobky z Číny, na ktorých v podstate ste v minulosti, alebo veci, na ktorých ste kedysi ešte aj pánovi Mečiarovi sa pchal s tým, že I love Mečiar, s tými tričkami, a bežní ľudia potom behali po nosení vašich tričiek s alergiami a kožnými chorobami, len aby ste vy zarobili. Ja chápem, že je s tým problém, lebo kebyže toto už tu vtedy platí, tak, alebo lepšia ochrana spotrebiteľa, tak pán Hlina by nikdy nemal zarobené na jeho, povedzme to takto, podniky, ktoré, slávne, kde na jednej strane sa tvári ako spasiteľ republiky... (Reakcia z pléna, prerušenie vystúpenia predsedajúcou.)
Fico, Robert, poslanec NR SR (2021-12-10):
Pán predseda, znovu iba kvôli upresneniu a kvôli organizácii práce. Ak teda dobre tomu rozumieme, dnes budeme hlasovať ešte o skrátených konaniach, to je v poriadku, potom v pondelok je rokovací deň do ôsmej hodiny bez hlasovania?
Glváč, Martin, podpredseda NR SR (2019-03-27):
S faktickými poznámkami dvaja pos; traja poslanci, končím možnosť prihlásiť sa. Prvý, pán poslanec Poliačik, nech sa páči.
Dostál, Ondrej, poslanec NR SR (2010-11-03):
Pán poslanec Burian, ja nie som ekonóm, takže som nerozumel celkom tomu, čo ste hovorili o tom, na čo narazili aj predrečníci, že ako možno 5-percentným deficitom, aj keď opakovaným, dospieť k nulovému platu, lebo u nás neekonómov dva krát päť je desať. Takže chcem sa spýtať, že v rámci akej ekonomickej teórie dva krát päť sa rovná sto?
Glváč, Martin, podpredseda NR SR (2016-06-07):
Pán poslanec Viskupič.
Krajčí, Marek, poslanec NR SR (2023-12-14):
Pán poslanec Galko, naozaj to bol heroický výkon, chcem ti veľmi pekne poďakovať a oceniť, že si bol schopný pripraviť takýto pozmeňujúci návrh, ktorý dáva v podstate príležitosť všetkým v tomto pléne, ozaj hlasovaním rozhodnúť o každom jednom bode naozaj tohto nezmyselného zákonu, ktorý sme tu dostali, ktorý fakt ožobračuje ľudí. A ja si myslím, že svedomie mnohých poslancov, keď sa bude hlasovať aj o tomto pozmeňujúcom návrhu, sa zobudí a minimálne tie najhoršie veci by nemuseli prejsť v tomto pléne. Samozrejme, my budeme kompletne hlasovať za každý jeden bod tvojho pozmeňujúceho návrhu, lebo ako sme sa tu už teraz dva dni v tejto rozprave k tomu vyjadrovali, to naozaj nie je lex konsolidácia, ale lex ožobračovanie ľudí a ja som presvedčený, že ľudia nám budú ďakovať za to, že sa nám podarilo zastaviť množstvo z tých nezmyselných návrhov, ktoré tu táto vládna koalícia predložila preto, aby vytiahla z peňaženiek ľudí peniaze, ktoré potom ona láskavo prerozdelí nejakým iným spôsobom, a mnohí si neuvedomujú, že v podstate sú to ich peniaze, ktoré takýmto spôsobom od nich vytiahnu a za nejakým účelom konsolidácie ich budú musieť odviesť cez všelijaké poplatky, dane, rôzne odvody zvýšené, takže veľká vďaka za tú námahu, ktorú si do toho dal, a že si ozaj investoval ten čas aj tú námahu do toho, aby si taký zložitý a náročný pozmeňujúci návrh tu prečítal. Ďakujeme.
Šimečka, Michal, podpredseda NR SR (2023-12-05):
Ďakujem. Pán poslanec Jarjabek.
T. Cabaj, podpredseda NR SR: (2009-06-17):
Pán poslanec, bohužiaľ, už nemáte možnosť reagovať, to bolo záverečné slovo pána ministra. Chce zaujať stanovisko pán spravodajca? Nie. Prerušujem rokovanie o tomto bode programu. A pristúpime k ďalšiemu bodu programu a to je prvé čítanie o vládnom návrhu zákona, ktorým sa mení a dopĺňa zákon č. 179/1998 Z. z. o obchodovaní s vojenským materiálom a o doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov a ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov . Vládny návrh zákona je uverejnený ako tlač 1074, návrh na jeho pridelenie na prerokovanie výborom je v rozhodnutí č. 1114. Opäť poprosím pána ministra Ľubomíra Jahnátka, aby vládny návrh zákona uviedol.
Laššáková, Jana, podpredsedníčka NR SR (2015-06-15):
Pán poslanec Kaník, nech sa páči.
Holečková, Martina, poslankyňa NR SR (2024-06-27):
Ďakujem veľmi pekne, pán predsedajúci. Podávam procedurálny návrh, aby Národná rada zabezpečila online prenos zo svojho rokovania na YouTube kanále Národnej rady, tak ako to bolo zvykom v minulosti, nakoľko v súčasnosti tento prenos neprebieha a máme za to, že mnohým občanom je upieraná možnosť na informácie. Ďakujem veľmi pekne.
Pčolinský, Peter, podpredseda NR SR (2022-11-15):
Ďakujem pekne. Samozrejme, pán poslanec, my môžeme len zobrať na vedomie akékoľvek vaše rozhodnutie, ktoré bude nasledovať. Chce vystúpiť pán spravodajca? Chcete oznámiť hlasovanie? Nech sa páči.
Štefanec, Ivan, poslanec NR SR (2010-12-08):
Dajte, prosím, hlasovať o skrátení lehoty podaného návrhu z rozpravy.
Jurinová, Erika, podpredsedníčka NR SR (2015-05-15):
Pani poslankyňa Nicholsonová.
Pellegrini, Peter, podpredseda NR SR (2020-07-23):
No... (Rečník si odkašľal.) Pán poslanec Takáč.
Kaník, Ľudovít, poslanec NR SR (2014-09-19):
To je procedurálny, aby som len upresnil. Ja opakujem to, čo už tu bolo, lebo bolo povedané, že, zopakujeme znova, som žiadal prerušenie rokovania, kým nepríde pán premiér Fico, o ňom sa tu rozpráva veľmi často, skoro v každom vystúpení, on je ten, ktorý negatívnym spôsobom tvrdí muziku, čo sa týka Ukrajiny, a vybočuje z rámca aj všetkého, čo je realitou. Používal živé vyjadrenia, čo až núti naozaj k úplne neobvyklým reakciám dokonca diplomatov, ale s poslancami odmieta diskutovať na túto tému. Takže opakujem ten procedurálny návrh, aby prerušili rokovanie dovtedy, kým nepríde pán premiér Fico na toto rokovanie.
Jarjabek, Dušan, poslanec NR SR (2016-04-18):
Ďakujem za slovo. Prosím kolegov z výboru pre kultúru a médiá, je to rokovacia miestnosť č. 32. Budeme mať dva výbory, teda dve schôdze. Prvá schôdza bude ustanovujúca a zhruba po 30 minútach budeme prerokovávať programové vyhlásenie vlády. Ďakujem pekne za pozornosť.
Urban, Miroslav, poslanec NR SR (2021-02-03):
Ďakujem za slovo. Skrátenie volebného obdobia je určite absolútne legitímne vzhľadom na nezvládnutý manažment epidémie COVID 19. Hibernácia v lete, hibernácia v decembri, nekonečná improvizácia, nekonečný chaos v nemocniciach. Žiadne relevantné plány, len testovanie, testovanie a žiadna pozitívna, jasná perspektíva. Počty úmrtí na COVID-19 signifikantne neklesajú a treba pripomenúť, že umierajú nielen pacienti na COVID-19, ale máme úmrtia na iné odvrátiteľné úmrtia spôsobené nedostatočnou zdravotnou starostlivosťou. Za nelichotivými štatistikami a explozívnym šírením infekcie však stojí strata autority štátu, strata dôvery – a to sú vaše výsledky. Plus, samozrejme, katastrofálny stav nášho zdravotníctva, čo je vlastne dedičstvo 30 rokov – ignorácia zdravotnej starostlivosti. Pár štatistických údajov, ako som už spomínal, máme k dnešnému dňu okolo 4 800 mŕtvych pri 250-tisíc pozitívne testovaných obyvateľov. Obdobné mortalitné dáta má napr. Izrael, obdobne 4 800 mŕtvych, ale majú 650-tisíc pozitívne testovaných. Kde sme teda asi spravili chybu, súdruhovia z koalície? Zdá sa, že tieto nelichotivé čísla popri chaotickom vládnutí, za tieto čísla môže i zlý zdravotný systém na Slovensku. Typickým príkladom nefungujúceho zdravotníctva sú tisícky nakazených a, bohužiaľ, i mŕtvych zdravotníkov. Zamyslel sa vôbec niekto z vás nad týmito údajmi? Pacienti s COVID-om stále čakajú hodiny, hodiny na urgentoch a zdravotníci zúfalo naďalej hľadajú pre uvedených pacientov adekvátne lôžka. Mnohí pacienti sa však tohto nedočkajú. Mať v dnešnej dobe iné ochorenia, ako infarkt myokardu, a potom v nemocnici sa nakaziť ešte COVID-om, môže zásadne znižovať vaše šance... (Prerušenie vystúpenia časomerom.)
Dostál, Ondrej, poslanec NR SR (2023-02-01):
Pán poslanec Gyimesi, no teraz som trochu zarazený, ak hovoríte, že Tisova ulica vo Varíne je problém. To nie je žiadny problém, to je hanba, to je svinstvo, že po prezidentovi fašistického štátu sú v demokratickej Slovenskej republike pomenované nejaké verejné priestranstvá. To je niečo, čo tu keby sme boli normálna krajina, ktorá si ctí svoju demokratickú nielen prítomnosť, ale aj minulosť, ktorá si ctí ľudské práva, ktorá si ctí pamiatku obetí holokaustu, tak takáto ulica by na Slovensku nikdy existovať nemala. A máme, máme to napísané v zákone. Neprípustné je určiť názov ulice alebo iného verejného priestranstva po predstaviteľoch režimu Slovenskej republiky z rokov 1939 až 1945 alebo iného režimu založeného na fašistickej ideológii alebo nacistickej ideológii, alebo režimu založeného na komunistickej ideológii. Vy tu vlastne obhajujete, že samosprávy môžu pomenovávať verejné priestranstvá po predstaviteľoch fašistickej alebo komunistickej ideológie! A to je rovnaká hanba ako tá Tisova ulica vo Varíne! (Reakcie z pléna.)
B. Bugár, podpredseda NR SR: (2004-09-07):
Otváram všeobecnú rozpravu a pýtam sa, kto sa hlási do tejto rozpravy. Nikto. Vyhlasujem rozpravu za skončenú. Prerušujem rokovanie o tomto bode programu. Budeme pokračovať prvým čítaním o vládnom návrhu zákona o orgánoch štátnej správy v colníctve a o zmene a doplnení niektorých zákonov (tlač 844). Pán podpredseda vlády a minister financií, nech sa páči, máte znovu slovo.
Kotleba Marian, poslanec NR SR (2018-05-15):
Ako chcete, ja môžem aj tak, aj tak.
Danko, Andrej, podpredseda NR SR (2023-12-15):
Budem tlmočiť, pani poslankyňa, s tým, že ak by bol všeobecný súhlas, keďže má vystúpiť pán poslanec Hargaš a dodržali by sme úroveň, vieme, že pokračujeme v pondelok o deviatej hodine, teda v pondelok o desiatej hodine. Ak je všeobecný súhlas, ja by som teraz prerušil schôdzu a pokračujeme v pondelok o desiatej tak, aby sme vyčer... aby sme teda mali celé vystúpenie s možnosťou faktických poznámok, aby sme netrhali vystúpenie pána poslanca. Je všeobecný súhlas? (Súhlasná reakcia z pléna.) Ďakujem pekne. Prajem vám pekný víkend a pokračujeme v pondelok o jedenástej, teda o desiatej hodine. V pondelok o desiatej. A toto budem tlmočiť, pani poslankyňa. Pekný víkend. (Prerušenie rokovania o 15.56 hodine.)
P. Hrušovský, podpredseda NR SR: (2002-04-04):
Ďalšia do rozpravy je prihlásená pani poslankyňa Záborská.
Vons, Peter, poslanec NR SR (2023-03-28):
Pán predseda, dajte, prosím, hlasovať o návrhu zákona ako celku s odporúčaním gestorského výboru schváliť.
P. Abrhan, poslanec: (2004-10-21):
Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a 68 zákona Národnej rady Slovenskej republiky č. 350 o rokovacom poriadku v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o súlade návrhu zákona s Ústavou Slovenskej republiky, o súvislostiach s inými zákonmi a medzinárodnými zmluvami, o zhodnotení súčasného stavu, o finančnom dosahu na rozpočet obcí, hospodárskom a finančnom dosahu, vplyve na štátny rozpočet. Osobitná časť dôvodovej správy obsahuje odôvodnenie jednotlivých ustanovení. Návrh zákona obsahuje doložku zlučiteľnosti s právom Európskej únie, z ktorej vyplýva, že v práve Európskej únie problematika návrhu zákona nie je upravená. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že uvedený návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky z 30. septembra 2004 č. 893 a podľa § 71 rokovacieho poriadku Národnej rady navrhujem, aby návrh zákona prerokovali výbory: ústavnoprávny výbor a Výboru Národnej rady Slovenskej republiky pre verejnú správu. Za gestorský výbor navrhujem Výbor Národnej rady Slovenskej republiky pre verejnú správu. Odporúčam, aby výbory predmetný návrh zákona prerokovali v lehote do 24. novembra 2004 a gestorský výbor do 25. novembra 2004. Pán predsedajúci, skončil som. Prosím, otvorte rozpravu.
Kollár, Boris, predseda NR SR (2023-05-10):
Prosím, prezentujme sa a hlasujeme. (Hlasovanie.) Prítomných 141 poslancov, za 69, proti 16, zdržalo sa 56. Uvedený návrh sme neschválili.
I. Mikloš, poslanec: (2007-02-01):
Chcem zdôrazniť, že prebieha denný monitoring, denná kontrola všetkých operácií, ktoré dôchodcovské správcovské spoločnosti uskutočňujú. Je to teda najprísnejšie kontrolovaná súčasť finančného sektora. Navyše, je tam veľmi dôležité to, čo spomenul, len to chcem zdôrazniť, že straty sú kryté nie z prostriedkov ľudí, ktoré majú na osobných účtoch, ale z prostriedkov samotných dôchodcovských správcovských spoločností, z ich rezervných fondov. Aj preto som presvedčený o tom, že vyhlásenie a porovnávanie dôchodkových správcovských spoločností s nebankovými subjektmi je prejavom krajnej nezodpovednosti a neverím, dokonca je to taká nezodpovednosť, že neverím, že toto je myslené zo strany tých, ktorí to hovoria, vážne. Preto si myslím a som presvedčený, že je za tým zámer. A ten zámer asi nie je iný, aspoň ja si neviem vysvetliť inak zámer takéhoto nehorázneho, absolútne nepravdivého porovnávania, ako je ten, vyvolať neistotu v ľuďoch a jednoducho spôsobiť nedôveru voči tomuto sektoru, aby sme potom spolu s otvorením možnosti výstupu z 2. piliera alebo dobrovoľného vstupu tento sektor oslabili. Upozorňujem na to, preto som hovoril o nebezpečnosti aj týchto lží, pretože je to zákernejšie ako na prvý pohľad viditeľné zníženie príspevkov do 2. piliera, od ktorého ste už ustúpili, lebo viete, že ľudia ho odmietli, pretože to je viditeľné a evidentné znevýhodnenie. Chcem teda upozorniť na to, že aj toto je ešte nebezpečnejšie skryté znevýhodnenie.